CELEX: 62020TN0159
Language: lv
Date: 2020-03-23 00:00:00
Title: Lieta T-159/20: Prasība, kas celta 2020. gada 23. martā – JB/CEDEFOP

15.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 201/30
            
         
      Prasība, kas celta 2020. gada 23. martā – JB/CEDEFOP
      
      (Lieta T-159/20)
      (2020/C 201/42)
      Tiesvedības valoda – grieķu
      
         Lietas dalībnieki
      
      
         Prasītāja: JB (pārstāvis: V. Christianos, advokāts)
      
         Atbildētājs: Eiropas Profesionālās izglītības attīstības centrs (“CEDEFOP”)
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt CEDEFOP2020. gada 19. janvāra netieši pieņemto nelabvēlīgo lēmumu;
               
            
                  —
               
               
                  piespriest CEDEFOP samaksāt prasītājai summu kopumā 442 276,78 EUR apmērā.
               
            
         Motīvi un galvenie argumenti
      
      Prasības pamatošanai prasītāja ir izvirzījusi četrus pamatus.
      
                  1.
               
               
                  Ar pirmo pamatu tiek apgalvots, ka esot pieļauts Eiropas Savienības Pamattiesību hartas 41. panta pārkāpums.
               
            
                  2.
               
               
                  Ar otro pamatu tiek apgalvots, ka esot pārkāptas tiesības uz labu pārvaldību, jo prasītājas lūgumu atlīdzināt zaudējumus esot izskatījusi CEDEFOP amatpersona, kurai esot bijis liecinieka statuss – Eiropas Savienības Civildienesta noteikumu (turpmāk tekstā – “Civildienesta noteikumi”) 11.a panta pārkāpums.
               
            
                  3.
               
               
                  Ar trešo pamatu tiek apgalvots, ka neesot ievērota nevainīguma prezumpcija, izskatot prasītājas lūgumu, kuru tā bija iesniegusi saskaņā ar Civildienesta noteikumu 90. panta 1. punktu, kā to apliecinot netieši pieņemtais lēmums noraidīt sūdzību, ko prasītāja bija iesniegusi atbilstoši Civildienesta noteikumu 90. panta 2. punktam.
               
            
                  4.
               
               
                  Ar ceturto pamatu tiek apgalvots, ka atbildētājs esot pazeminājis prasītājas amata pakāpi un nolēmis viņu nepaaugstināt amatā, tādējādi pārkāpdams Civildienesta noteikumus un objektivitātes principu.